Document ID: /fineweb-2-swissfilter-quality_10-filterrobots/filtered/01308.jsonl.gz/1480

Futboll
“Dardania”, miqësore me politikanët e Bundestagut në Gjermani
Dardanët do të sfidojnë ekipin e futbollit të delegatëve të Bundestagut gjerman (FC Bundestag) të përbërë nga politikanë të fraksioneve të përfaqësuara në Parlamentin gjerman
Komuniteti shqiptar në qytetin bavarez të Bambergut, vite me radhë është shumë aktiv në prezantimin e denjë të popullit shqiptar në këtë pjesë të Gjermanisë.
Pjesëmarrje në aktivitete të ndryshme kulturore, sportive e politike, ndihma refugjatëve nga Ballkani, janë vetëm disa nga aktivitetet e komunitetit shqiptar të mbledhur pranë shoqatës shqiptaro-gjermane „Dardania Bamberg“, transmeton albinfo.ch.
Lirisht mund të thuhet se falë këtij aktiviteti kreativ dhe të palodhshëm, komuniteti shqiptar në Bamberg njihet si i integruar shumë mirë dhe është bërë një partner i rëndësishëm dialogu e pune për organet komunale të Bambergut kur është në pyetje integrimi i të huajve në këtë qytet.
Gjithmonë në krye të këtyre aktiviteteve e gjejmë kryetarin e shoqatës z. Florim Gashi, i cili me një rrjet të gjerë njerëzish shqiptarë dhe gjermanë, në të kaluarën i hapi shumë dyer shoqatës dhe komunitetit si në Bamberg e po ashtu edhe në Republikën e Bavarisë, përcjell tutje albinfo.ch.
Por aktiviteti për të cilët Dardanët e Bambergut janë duke punuar këto ditë, është i një dimensioni dhe natyre tjetër. “Dardania” e Bambergut ka nderin, që deri më tani nuk e ka pasur asnjë shoqatë shqiptare në Gjermani, ajo do të jetë mysafire e Parlamentit gjerman (Bundestag) në Berlin me 10 dhe 11 Shtator.
Dardanët do të sfidojnë ekipin e futbollit të delegatëve të Bundestagut gjerman (FC Bundestag) të përbërë nga politikanë të fraksioneve të përfaqësuara në Parlamentin gjerman, shkruan tutje albinfo.ch.
Kishin konkurruar shumë shoqata nga krejt Gjermania të jenë kundërshtari i futbollistëve politikanë gjermanë, por shqiptarët bavarezë ishin ata që u përzgjodhën, lajm ky që e gëzoi pa masë edhe delegatin e Bundestagut gjerman nga Bambergu z. Andreas Schwarz.
Pas lojës së futbollit do të organizohet një mbrëmje e përbashkët me politikanët gjermanë, ku do të ketë paraqitje të vlerave kulturore shqiptare. Mbrëmja pritet ti shërbej njohjes dhe komunikimit më të mirë shqiptaro-gjerman. Të nesërmen, mysafirët nga Bambergu, të cilët do të jenë të shoqëruar edhe nga persona prominentë shqiptarë që jetojnë në Gjermani, janë të ftuar të vizitojnë edhe një seancë pune në Bundestagun gjerman, përcjell albinfo.ch.
„Edhepse kemi kohë rreth shtatë muaj, ne veç kemi filluar përgatitjen për këtë ngjarje të jashtëzakonshme për ne. Duam që në zemër të Berlinit të jemi nikoqirë të denjë të bashkëqytetarëve tanë gjermanë. Shpresoj të kemi ndihmën e komunitetit shqiptar në Berlin e natyrisht edhe Ambasadës së Republikës së Kosovës në Berlin por edhe të komunitetit të gjerë në Gjermani”, flet Kryetari Florim Gashi pa e fshehur krenarinë dhe gëzimin që shoqatës të udhëhequr nga ai ju dha një rast kaq i mirë prezantimi jo vetëm të shoqatës dhe bashkëkombësve nga Bambergu, por gjithë komunitetit shqiptar në Gjermani. “Jemi të lumtur dhe krenarë të përfaqësojmë kombin tonë pranë një institucioni aq të rëndësishëm siç është Bundestagu. Ftoj të gjithë ata që kanë mundësi të na ndihmojnë në çfarëdo forme sepse në ato dy ditë të rëndësishme në Berlin do të përfaqësojmë gjithë komuniteti tonë në vendin mik gjerman”, thërret për ndihmë aktivisti i palodhur Gashi.
Të ngjashme
Plzeni frymon shqip, për atje u nisën edhe ‘Dardanët’ nga Gjeneva
Të tjera nga Futboll
E-Diaspora
-
Detaje nga vrasja e kosovarit në Suedi Mbrëmjen e së hënës në Kristianstad të Suedisë, policia u njoftua nga qytetarët për të shtëna...
-
Në Gjenevë
Kosovari dyshohet se ka shitur dhjetëra dokumente të rreme qëndrimi në Zvicër
-
Gjykata Federale vendos: Kosovari me kancer mund të qëndrojë në Zvicër
-
Raporti i EKR 1995-2018
Rasti me “therrësit kosovarë”, shembull i zbatimit të normës kundër racizmit
-
Mjeku shqiptar nga Pekini tregon për gjendjen atje
Jeta në Zvicër
-
Shqiptarëve u dërgohen mbishkrime proserbe në faturat e energjisë elektrike Skandal në Romande Energie: Disa klientëve me emra shqiptarë u kanë ardhur fatura të energjisë elektrike...
-
Votim në Aargau
Kushti i ri i aplikimit për pasaportën zvicerane: 10 vjet pa ndihma sociale
-
Sa kushton qiraja e një apartamenti në pjesë të ndryshme të Zvicrës?
-
Sa është e mbrojtur Zvicra nga koronavirusi
-
Gratë zvicerane, më pak fëmijë sesa gratë në Kosovë e Shqipëri